flavius-philostratus.vita-apollonii 2.9
διαφέρονται δὲ περὶ τοῦ Διονύσου τούτου καὶ Ἕλληνες Ἰνδοῖς καὶ Ἰνδοὶ ἀλλήλοις · ἡμεῖς μὲν γὰρ τὸν Θηβαῖον ἐπʼ Ἰνδοὺς ἐλάσαι φαμὲν στρατεύοντά τε καὶ βακχεύοντα τεκμηρίοις χρώμενοι τοῖς τε ἄλλοις καὶ τῷ Πυθοῖ ἀναθήματι , ὃ δὴ ἀπόθετον οἱ ἐκεῖ θησαυροὶ ἴσχουσιν · ἔστι δὲ ἀργύρου Ἰνδικοῦ δίσκος , ᾧ ἐπιγέγραπται · ΔΙΟΝΥΣΟΣ Ο ΣΕΜΕΛΗΣ ΚΑΙ ΔΙΟΣ ΑΠΟ ΙΝΔΩΝ ΑΠΟΛΛΩΝΙ ΔΕΛΦΩΙ . Ἰνδῶν δὲ οἱ περὶ Καύκασον καὶ Κωφῆνα ποταμὸν ἐπηλύτην Ἀσσύριον αὐτόν φασιν ἐλθεῖν τὰ τοῦ Θηβαίου εἰδότα · οἱ δὲ τὴν Ἰνδοῦ τε καὶ Ὑδραώτου μέσην νεμόμενοι καὶ τὴν μετὰ ταῦτα ἤπειρον , ἣ δὴ ἐς ποταμὸν Γάγγην τελευτᾷ , Διόνυσον γενέσθαι ποταμοῦ παῖδα Ἰνδοῦ λέγουσιν , ᾧ φοιτήσαντα τὸν ἐκ Θηβῶν ἐκεῖνον θύρσου τε ἅψασθαι καὶ δοῦναι ὀργίοις , εἰπόντα δέ , ὡς εἴη Διὸς καὶ τῷ τοῦ πατρὸς ἐμβιῴη μηρῷ τόκου ἕνεκα , Μηρόν τε εὑρέσθαι παρʼ αὐτοῦ ὄρος , ᾧ προσβέβηκεν ἡ Νῦσα , καὶ τὴν Νῦσαν τῷ Διονύσῳ ἐκφυτεῦσαι ἀπάγοντα ἐκ Θηβῶν τὸ γόνυ τῆς ἀμπέλου , οὗ καὶ Ἀλέξανδρος ὀργιάσαι . οἱ δὲ τὴν Νῦσαν οἰκοῦντες οὔ φασι τὸν Ἀλέξανδρον ἀνελθεῖν ἐς τὸ ὄρος , ἀλλʼ ὁρμῆσαι μέν , ἐπειδὴ φιλότιμός τε ἦν καὶ ἀρχαιολογίας ἥττων , δείσαντα δὲ μὴ ἐς ἀμπέλους παρελθόντες οἱ Μακεδόνες , ἃς χρόνου ἤδη οὐχ ἑωράκεσαν , ἐς πόθον τῶν οἴκοι ἀπενεχθῶσιν ἢ ἐπιθυμίαν τινὰ οἴνου ἀναλάβωσιν εἰθισμένοι ἤδη τῷ ὕδατι , παρελάσαι τὴν Νῦσαν , εὐξάμενον τῷ Διονύσῳ καὶ θύσαντα ἐν τῇ ὑπωρείᾳ . καὶ γιγνώσκω μὲν οὐκ ἐς χάριν ταῦτα ἐνίοις γράφων , ἐπειδὴ οἱ ξὺν Ἀλεξάνδρῳ στρατεύσαντες οὐδὲ ταῦτα ἐς τὸ ἀληθὲς ἀνέγραψαν , δεῖ δὲ ἀληθείας ἐμοὶ γοῦν , ἣν εἰ κἀκεῖνοι ἐπῄνεσαν , οὐκ ἂν ἀφείλοντο καὶ τοῦδε τοῦ ἐγκωμίου τὸν Ἀλέξανδρον · τοῦ γὰρ ἀνελθεῖν ἐς τὸ ὄρος καὶ βακχεῦσαι αὐτόν , ἃ ἐκεῖνοι λέγουσι , μεῖζον , οἶμαι , τὸ ὑπὲρ καρτερίας τοῦ στρατοῦ μηδὲ ἀναβῆναι .
Lemmas: διαφέρω δέ περί ὁ Διόνυσος οὗτος καί Ἕλλην Ἰνδός καί Ἰνδός ἀλλήλων · ἐγώ μέν γάρ ὁ Θηβαῖος ἐπί Ἰνδός ἐλαύνω φημί στρατεύω τε καί Βακχεύω τεκμήριον χράω ὁ τε ἄλλος καί ὁ Πυθώ ἀνάθημα , ὅς δή ἀπόθετος ὁ ἐκεῖ θησαυρός ἴσχω · εἰμί δέ ἄργυρος Ἰνδικός δίσκος , ὅς ἐπιγράφω · Διόνυσος ὁ Σεμέλη καί Ζεύς ἀπό Ἰνδός Ἀπόλλων Δελφός . Ἰνδός δέ ὁ περί Καύκασος καί Κωφεύς ποταμός ἐπηλύτης Ἀσσύριος αὐτός φημί ἔρχομαι ὁ ὁ Θηβαῖος οἶδα · ὁ δέ ὁ Ἰνδός τε καί Ὑδραώτης μέσος νέμω καί ὁ μετά οὗτος ἤπειρος , ὅς δή εἰς ποταμός Γάγγης τελευτάω , Διόνυσος γίγνομαι ποταμός παῖς Ἰνδός λέγω , ὅς φοιτάω ὁ ἐκ Θῆβαι ἐκεῖνος θύρσος τε ἅπτω καί δίδωμι ὄργια , λέγω δέ , ὡς εἰμί Ζεύς καί ὁ ὁ πατήρ ἐμβιάω μηρός τόκος ἕνεκα , Μηρός τε εὑρίσκω παρά αὐτός ὄρος , ὅς προσβαίνω ὁ Νῦσα , καί ὁ Νῦσα ὁ Διόνυσος ἐκφυτεύω ἀπάγω ἐκ Θῆβαι ὁ γόνυ ὁ ἄμπελος , οὗ καί Ἀλέξανδρος ὀργιάζω . ὁ δέ ὁ Νῦσα οἰκέω οὐ φημί ὁ Ἀλέξανδρος ἀνέρχομαι εἰς ὁ ὄρος , ἀλλά ὁρμάω μέν , ἐπειδή φιλότιμος τε εἰμί καί ἀρχαιολογία ἥσσων , δείδω δέ μή εἰς ἄμπελος παρέρχομαι ὁ Μακεδών , ὅς χρόνος ἤδη οὐ ὁράω , εἰς πόθος ὁ οἴκοι ἀποφέρω ἤ ἐπιθυμία τις οἶνος ἀναλαμβάνω ἐθίζω ἤδη ὁ ὕδωρ , παρελαύνω ὁ Νῦσα , εὔχομαι ὁ Διόνυσος καί θύω ἐν ὁ ὑπώρεια . καί γιγνώσκω μέν οὐ εἰς χάρις οὗτος ἔνιοι γράφω , ἐπειδή ὁ σύν Ἀλέξανδρος στρατεύω οὐδέ οὗτος εἰς ὁ ἀληθής ἀναγράφω , δέω δέ ἀλήθεια ἐγώ γοῦν , ὅς εἰ ἐκεῖνος ἐπαινέω , οὐ ἄν ἀφαιρέω καί ὅδε ὁ ἐγκώμιον ὁ Ἀλέξανδρος · ὁ γάρ ἀνέρχομαι εἰς ὁ ὄρος καί Βακχεύω αὐτός , ὅς ἐκεῖνος λέγω , μέγας , οἴομαι , ὁ ὑπέρ καρτερία ὁ στρατός μηδέ ἀναβαίνω .